ਸਿਰਲੇਖ: Pakistan VLOG: 'ਪਾਕਿਸਤਾਨ 'ਚ ਸਿਲੈਕਸ਼ਨ ਹੋ ਚੁੱਕੀ ਹੈ, ਇਲੈਕਸ਼ਨ ਬਾਕੀ ਹੈ'\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇੱਕ ਹੋਰ ਸਾਹਿਬ ਫਰਮਾਉਂਦੇ ਹਨ ਚੋਣਾਂ ਦੇ ਦਿਹਾੜੇ ਜੋ ਵੀ ਹੋਵੇ, ਲੋਕਾਂ ਦਾ ਹੱਕ ਪਹਿਲਾਂ ਹੀ ਖੁੱਸ ਚੁੱਕਿਆ ਹੈ। 

ਪਾਕਿਸਤਾਨ ਵਿੱਚ ਬੜਾ ਇੱਜ਼ਤ ਵਾਲਾ ਅਦਾਰਾ ਹੈ ਹਿਊਮਨ ਰਾਈਟਸ ਆਫ਼ ਕਮਿਸ਼ਨ ਪਾਕਿਸਤਾਨ। ਉਨ੍ਹਾਂ ਨੇ ਵੀ ਬਿਆਨ ਦਿੱਤਾ ਹੈ ਕਿ ਇਸ ਤੋਂ ਗੰਦਾ ਇਲੈਕਸ਼ਨ ਪਾਕਿਸਤਾਨ ਵਿੱਚ ਪਹਿਲਾਂ ਕਦੇ ਨਹੀਂ ਹੋਇਆ।

ਇਹ ਵੀ ਪੜ੍ਹੋ:

ਚੋਣਾਂ ਤੋਂ ਪਹਿਲਾਂ ਸਿਆਸਤਦਾਨ ਵਾਅਦਾ ਵੀ ਕਰਦੇ ਹਨ ਤੇ ਥੋੜ੍ਹਾ ਜਿਹਾ ਸਿਆਪਾ ਵੀ ਕਰ ਲੈਂਦੇ ਹਨ। ਪਰ ਇਸ ਵਾਰ ਲਾਹੌਰ ਨੂੰ ਪੈਰਿਸ ਅਤੇ ਕਰਾਚੀ ਨੂੰ ਕੈਲੀਫੋਰਨੀਆ ਬਣਾਉਣ ਦੇ ਵਾਅਦੇ ਤਾਂ ਹੋਏ ਹਨ ਪਰ ਰੋਣ-ਪਿੱਟਣ ਜ਼ਿਆਦਾ ਹੋਇਆ ਹੈ।

ਪਾਕਿਸਤਾਨ: ਪਰਚੀ ਕਟਾਓ ਤੇ ਮੋਹਰ ਲਾ ਕੇ ਦਿਲ ਦਾ ਕਾਰਡ ਕੱਢੋ-VLOG

ਹਰ ਇਲੈਕਸ਼ਨ ਵਿੱਚ ਝੁਰਲੂ ਤਾਂ ਥੋੜ੍ਹਾ-ਬਹੁਤਾ ਚਲਦਾ ਹੀ ਹੈ ਪਰ ਹੁਣ ਪਾਕਿਸਤਾਨ ਵਿੱਚ ਇਲੈਕਸ਼ਨ ਤਕਨਾਲੋਜੀ ਕਾਫ਼ੀ ਤਰੱਕੀ ਕਰ ਗਈ ਹੈ।

ਸਾਰੀਆਂ ਧਿਰਾਂ ਨੂੰ ਪਤਾ ਹੈ ਕਿ ਚੋਣਾਂ ਵਾਲੇ ਦਿਨ ਸਾਰੇ ਉਮੀਦਵਾਰਾਂ ਅਤੇ ਕਾਮਿਆਂ ਨੇ ਆਪਣੇ ਮੋਬਾਈਲ ਫੋਨ 'ਤੇ ਵੀਡੀਓ ਬਣਾਉਣ ਲੱਗੇ ਹੋਣਾ ਹੈ ਤੇ ਗੜਬੜ ਦੀ ਗੁੰਜਾਇਸ਼ ਜ਼ਿਆਦਾ ਨਹੀਂ ਹੋਣੀ। ਇਸ ਲਈ ਜਿਹੜਾ ਕੰਮ ਵਿਖਾਉਣਾ ਹੈ ਉਹ ਹੁਣ ਹੀ ਵਿਖਾ ਲਓ।

ਇਸਦੇ ਲਈ ਭਾਵੇਂ ਖੁਫ਼ੀਆ ਏਜੰਸੀਆ ਕੋਲੋ ਛਿਤਰੌਲ ਕਰਵਾਉਣੀ ਪਵੇ, ਭਾਵੇਂ ਅੱਧੀ-ਰਾਤੀਂ ਅਦਾਲਤਾਂ ਖੋਲ੍ਹ ਕੇ ਕਿਸੇ ਨੂੰ ਉਮਰ ਕੈਦ ਕਰਵਾਉਣੀ ਪਵੇ, ਕਰਾ ਦਿਓ।

'ਮੋਹਰ ਲਾਉਣ ਤੋਂ ਪਹਿਲਾਂ ਸੋਚ ਲਵੋ'

ਚੋਣ ਦਿਹਾੜਾ ਆਉਣ ਤੋਂ ਪਹਿਲਾਂ ਹੀ ਖਲਕਤ ਨੂੰ ਦੱਸ ਦਿਓ ਕਿ ਤੁਸੀਂ ਮੋਹਰ ਲਾਉਣ ਤੋਂ ਪਹਿਲਾਂ ਇਹ ਸੋਚ ਲੈਣਾ ਕਿ ਤੁਹਾਡਾ ਬੰਦਾ ਜਿੱਤਣਾ ਕੋਈ ਨਹੀਂ।

ਵਿਸ਼ਲੇਸ਼ਕਾਂ ਮੁਤਾਬਕ ਨਵਾਜ਼ ਦੇ ਇਸੇ ਸਵਾਲ "ਮੁਝੇ ਕਿਊਂ ਨਿਕਾਲਾ?" ਕਰਕੇ ਉਹ ਸਿਆਸੀ ਖ਼ੁਦਕੁਸ਼ੀ ਵੱਲ ਵਧੇ।

ਤੁਹਾਡੇ ਹੱਕ ਵਿੱਚ ਇਹੀ ਬਿਹਤਰ ਹੈ ਕਿ ਜਿਹਦੇ 'ਤੇ ਅਸੀਂ ਹੱਥ ਰੱਖ ਦਿੱਤਾ ਏ ਉਸ ਨੂੰ ਵੋਟ ਦਿਓ ਤੇ ਘਰ ਨੂੰ ਜਾਓ। ਪਰ ਇਹ ਇਲੈਕਸ਼ਨ ਤੋਂ ਪਹਿਲਾਂ ਸਿਲੈਕਸ਼ਨ ਕਰਨ ਵਾਲਿਆਂ ਨੂੰ ਸ਼ੱਕ ਜਿਹਾ ਰਹਿੰਦਾ ਹੈ ਕਿ ਜਦੋਂ ਕੋਈ ਬੰਦਾ ਜਾਂ ਜਨਾਨੀ ਵੋਟ ਦੀ ਪਰਚੀ ਫੜ ਕੇ ਕਮਰੇ ਵਿੱਚ ਮੋਹਰ ਲਾਉਣ ਜਾਂਦਾ ਹੈ ਤਾਂ ਉਹ ਇਕੱਲਾ ਹੁੰਦਾ ਹੈ।

ਅੱਲ੍ਹਾ ਤੋਂ ਇਲਾਵਾ ਵੇਖਣ ਵਾਲਾ ਕੋਈ ਨਹੀਂ ਹੁੰਦਾ। ਪਤਾ ਨਹੀਂ ਕਿਸ ਸ਼ੈਅ 'ਤੇ ਮੋਹਰ ਲਗਾ ਕੇ ਆਪਣੇ ਦਿਲ ਦਾ ਦੁੱਖੜਾ ਸੁਣਾ ਛੱਡਣ। 

ਇਹ ਵੀ ਪੜ੍ਹੋ:

ਚੋਣਾਂ ਤੋਂ ਪਹਿਲਾਂ ਝੁਰਲੂ ਚਲਾਉਣ ਵਾਲਿਆਂ ਨੂੰ ਇੱਕ ਤਸੱਲੀ ਸਾਡੇ ਬੇਲੀ ਨੇ ਦਿੱਤੀ ਹੈ ਕਿ ਪ੍ਰੇਸ਼ਾਨ ਨਾ ਹੋਵੋ, ਜਿਹੜਾ ਵੀ ਜਿੱਤ ਗਿਆ ਤੁਸੀਂ ਉਸ ਨੂੰ ਚੱਲਣ ਕਿਹੜਾ ਦੇਣਾ ਏ। ਇਸ ਲਈ ਠੰਢੇ ਹੋ ਜਾਵੋ, ਲੋਕਾਂ ਨੂੰ ਇੱਕ ਦਿਨ ਲਈ ਆਪਣਾ ਸ਼ੌਕ ਪੂਰਾ ਕਰ ਲੈਣ ਦਿਓ।

ਬੇਨਜ਼ੀਰ ਭੁੱਟੋ ਦੇ ਪੁੱਤਰ ਬਿਲਾਵਲ ਭੁੱਟੋ ਵੀ ਚੋਣ ਮੈਦਾਨ ਵਿੱਚ ਉੱਤਰੇ ਹਨ। ਭੁੱਟੋ ਆਪਣੇ ਆਖਰੀ ਸਿਆਸੀ ਜਲਸੇ ਸਮੇਂ। (ਫਾਈਲ ਫੋਟੋ)

ਪਰ ਸਾਡੇ ਜ਼ੋਰਾਵਰ ਮਰਾਸੀਆਂ ਦੇ ਮਸ਼ਵਰੇ ਮੰਨਣ ਲੱਗਣ ਤਾਂ ਪ੍ਰਧਾਨ ਕਿਵੇਂ ਬਣਨ। ਜਿਹੜਾ ਚੋਣਾਂ ਦੇ ਨਾਂ 'ਤੇ ਸਿਆਪਾ ਸ਼ੁਰੂ ਹੋਇਆ ਏ ਇਹ ਇਲੈਕਸ਼ਨ ਤੋਂ ਬਾਅਦ ਵੀ ਨਹੀਂ ਮੁੱਕਣਾ।...